Okresná prokuratúra Prievidza 
M. Mišíka 22, 971 34 Prievidza 1

Sp. zn. : 2 Pv 58/13/3307	Prievidza, 15.7.2015
EEČ : 2-27-63-2015

U Z N E S E N I E

Trestná vec:	obvinený XXXXX  
Prečin:	Poškodzovanie a ohrozovanie prevádzky všeobecne prospešného zariadenia podľa § 288 Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátor Okresnej prokuratúry Prievidza
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Prievidza zo dňa 10.1.2014, spisová značka 2 Pv 58/13/3307, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
ako vedúci zodpovedný pracovník pri vykonávaní dodávateľských prác Stredoslovenská vodárenská spoločnosť a.s. bez toho, aby mal prehľad o pozemných inžinierskych sieťach, dňa 07.11.2012 o 15,00 h v Novákoch na námestí SNP, pri budove č. 353/18 nariadil výkopové práce strojom JCB počas ktorých, došlo k poškodeniu telekomunikačného kábla typu TCEKOPV 300XN x 0,4 AI o počte 1500 žíl, čím došlo k poškodeniu a prerušeniu prevádzky všeobecného zariadenia spoločnosti Slovak Telecom a.s. so sídlom na Ulici XXXXX, 825 13 XXXXX, XXXXX v dobe od 14.11.2012 do 26.11.2012, pričom spôsobil škodu spoločnosti Slovak Telecom a.s. so sídlom na Ulici XXXXX, 825 13 XXXXX, XXXXX vo výške 2 012,11 eur.   

Uznesením prokurátora Okresnej prokuratúry Prievidza zo dňa 10.1.2014, spisová značka 2 Pv 58/13/3307, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
15 mesiacov
Odôvodnenie:
Uznesením prokurátora Okresnej prokuratúry v Prievidzi sp. zn. 2 Pv 58/13/3307 zo dňa 10.01.2014, ktoré nadobudlo právoplatnosť dňa 21.01.2014, bolo rozhodnuté o podmienečnom zastavení trestného stíhania podľa § 216 ods. 1 Trestného poriadku proti obvinenému XXXXX. Trestnej činnosti sa obvinený XXXXX dopustil na tom skutkovom základe, že ako vedúci zodpovedný pracovník pri vykonávaní dodávateľských prác Stredoslovenská vodárenská spoločnosť a.s. bez toho, aby mal prehľad o pozemných inžinierskych sieťach, dňa 07.11.2012 o 15,00 h v Novákoch na námestí SNP, pri budove č. 353/18 nariadil výkopové práce strojom JCB počas ktorých, došlo k poškodeniu telekomunikačného kábla typu TCEKOPV 300XN x 0,4 AI o počte 1500 žíl, čím došlo k poškodeniu a prerušeniu prevádzky všeobecného zariadenia spoločnosti Slovak Telecom a.s. so sídlom na Ulici XXXXX, 825 13 XXXXX, XXXXX v dobe od 14.11.2012 do 26.11.2012, pričom spôsobil škodu spoločnosti Slovak Telecom a.s. so sídlom na Ulici XXXXX, 825 13 XXXXX, XXXXX vo výške 2 012,11 eur.   

Podľa § 216 ods. 2 Trestného poriadku bola obvinenému stanovená skúšobná doba v trvaní 15 mesiacov, ktorá začala plynúť dňom právoplatnosti rozhodnutia o podmienečnom zastavení trestného stíhania, teda dňom 21.01.2014 a uplynula dňom 21.04.2015. 

V zmysle ustanovenia § 217 ods. 1 Trestného poriadku, ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie. 

Z trestného spisu som zistil, že obvinený XXXXX v priebehu skúšobnej doby viedol riadny život a nedopustil sa žiadnej protispoločenskej činnosti. Ako vyplýva zo správy Okresného úradu Prievidza, odbor všeobecnej vnútornej správy v rámci priestupkového konania nebol prejednávaný za priestupok.. Z odpisu registra trestov nie je zrejmá žiadna ďalšia trestná činnosť počas skúšobnej doby podmienečne zastaveného trestného stíhania a ani potom. 

S poukazom na vyššie uvedené skutočnosti, keďže boli splnené podmienky uvedené v ustanovení § 217 ods. 1 Trestného poriadku, po uplynutí stanovenej skúšobnej doby bolo potrebné rozhodnúť o osvedčení sa obvineného XXXXX. Právoplatnosťou rozhodnutia o osvedčení nastávajú účinky zastavenia trestného stíhania podľa § 9 ods. 1 písm. e/ Trestného poriadku. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Milan Pánis
prokurátor